**Jauniešu nodarbinātības iniciatīvas īstenošana saistībā ar Darbības programmu un panākto virzību uz tās mērķu izpildi (ESF Regulas 1304/2013 19.pants)**

Saskaņā ar Ministru kabineta **28.04.2015. noteikumiem Nr.207** "Darbības programmas "Izaugsme un nodarbinātība" 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi", Valsts izglītības attīstības aģentūras 7.2.1.2. pasākuma "Sākotnējās profesionālās izglītības programmu īstenošana Jauniešu garantijas ietvaros" projekta darbībām noslēdzoties, no 2022. gada tiek īstenots Jaunatnes starptautisko programmu aģentūras (turpmāk - JSPA) projekts[[1]](#footnote-1),[[2]](#footnote-2).

**JSPA īstenotā 7.2.1.2 pasākuma projekta mērķa grupa** ir jaunieši vecumā no 15 līdz 29 gadiem (ieskaitot), kuri nemācās, nav nodarbināti un saņēmuši vai saņem atbalstu 8.3.3. specifiskā atbalsta mērķa "Attīstīt NEET jauniešu prasmes un veicināt to iesaisti izglītībā, Nodarbinātības valsts aģentūras īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā" projektā "PROTI un DARI" vai 14.1.1. specifiskā atbalsta mērķa "Atveseļošanas pasākumi izglītības nozarē" 14.1.1.2. pasākumā "Atbalsts NEET jauniešiem" (turpmāk – NEET mērķa grupa) ietvaros.

**Projekta** **atbalstāmās darbības:**

1) **individuāla mentora[[3]](#footnote-3) un/vai personiskās izaugsmes trenera[[4]](#footnote-4) nodrošināšana, lai veicinātu NEET mērķa grupas jauniešu adaptāciju darba vietā vai izglītības iestādē**. Šīs atbalstāmās darbības ietvaros jauniešiem, uzsākot darba attiecības, tiek nodrošināts individuālā mentora vai personiskās izaugsmes trenera atbalsts vidēji trīs mēnešus, savukārt, uzsākot mācības izglītības iestādē, vidēji līdz 8 mēnešiem (atbilstoši programmas garumam);

2) **mācību izdevumu kompensēšana** profesionālās pilnveides izglītības programmu apguvei un profesionālās kvalifikācijas iegūšanai profesionālās tālākizglītības programmās, kā arī modulārās profesionālās izglītības programmas moduļa vai moduļu kopas, studiju moduļa vai studiju kursu augstskolā vai koledžā apguvei;

3) **ceļa izdevumu segšana braucieniem no deklarētās dzīvesvietas uz mācību vai prakses vietu un atpakaļ atbilstoši mācību ilgumam jauniešiem**, kas mācās profesionālās pilnveides programmās, profesionālās tālākizglītības programmās vai apgūs modulārās profesionālās izglītības programmas moduli vai moduļu kopu, studiju moduli vai studiju kursu augstskolā vai koledžā;

4) **stipendijas piešķiršana** NEET mērķa grupas jauniešiem, kas mācās profesionālās pilnveides programmās, profesionālās tālākizglītības programmās vai apgūs modulārās profesionālās izglītības programmas moduli vai moduļu kopu, studiju moduli vai studiju kursu augstskolā vai koledžā. Piešķiramās stipendijas apmērs vienam mērķa grupas jaunietim veidotu 5 euro par vienu mācību dienu;

5) **speciālistu komandas** (karjeras konsultanti, psihologs, psihoterapeits, atkarību profilakses speciālists, narkologs, psihiatrs, jurists, finanšu speciālists u.c.) **nodrošināšanai** mērķa grupai un pilsētas vai novada pašvaldību speciālistiem nepieciešamo konsultāciju vai tematisko atbalsta grupu sniegšanai, lai sekmētu jauniešu iesaisti izglītībā, nodarbinātībā un nodrošinātu sociālo iekļaušanos.

JSPA 7.2.1.2. pasākumā atbalstāmo darbību īstenošanu nodrošina sadarbībā ar valstspilsētas vai novada pašvaldībām (kopumā par projekta īstenošanu ir parakstīti sadarbības līgumi ar 11 pašvaldībām, no kurām 9 pašvaldības līdz šim faktiski iesaistīja mērķa grupas jauniešus projekta atbalstāmajās darbībās).

Ievērojot projekta īstenošanas ierobežoto termiņu, līdz šim kopā no projekta sākuma līdz 21.11.2023. projekta īstenošanai investēts finansējums 150 607,24 euro apmērā. Minētajā termiņā projektā kopā ir iesaistīti 84 mērķa grupas jaunieši, t.sk. 83 jaunieši saņēma/saņem mentora atbalstu adaptācijai izglītībā un darba vietā, 50 jaunieši apguva/apgūst vismaz vienu projekta ietvaros atbalstīto izglītības programmu. Papildus laika posmā no 11.09.2023. līdz 21.11.2023. speciālistu komandas konsultācijas ir saņēmuši kopā 6 jaunieši, kā arī tika nodrošinātas 28 karjeras konsultanta un psihologa individuālās konsultācijas.

Tādējādi līdz šim 7.2.1. specifiskā atbalsta mērķa ietvaros kopumā maksājumi projektos veikti par 65,72 milj. euro jeb 98,4% no 66,82 milj. euro no Jauniešu Nodarbinātības iniciatīvas/Eiropas Sociālā fonda piešķīruma, atbalsts sniegts 9 629 personām (rādītājs i.7.2.1.b) – 95,5% no Darbības programmā "Izaugsme un nodarbinātība" (turpmāk – DP) plānotā 2023. gada mērķa, bet  iesaistīto jauniešu kopskaits ir 29 712 (rādītājs i.7.2.1.d) jeb 102,2% no DP mērķa[[5]](#footnote-5).

Papildus jāmin, ka lai nodrošinātu 7.2.1.1. pasākuma "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" pēctecību, vienlaikus 2021.-2023. gadā turpinājās jauniešu vecumā 15-29 gadi iesaiste aktīvās darba tirgus politikas pasākumos Nodarbinātības valsts aģentūrā (atbalsts tiek nodrošināts ES fondu projektu 7.1.1. specifiskā atbalsta mērķa "Paaugstināt bezdarbnieku kvalifikāciju un prasmes atbilstoši darba tirgus pieprasījumam"/14.1.2. specifiskā atbalsta mērķa "Atveseļošanas pasākumi labklājības jomā", 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" un valsts nodarbinātības speciālā budžeta ietvaros).

2022. gadā  10 967 jaunieši saņēma karjeras konsultācijas, 1 516 jaunieši tika iesaistīti mācību pasākumos, 583 jaunieši uzlaboja savas darba iemaņas, 746 iesaistījās attālinātās apmācībās tiešsaistes kursu platformās, 592 jaunieši saņēma atbalstu reģionālajai mobilitātei, 9 751 jaunieši piedalījās skolēnu vasaras nodarbinātības pasākumos, 56 jaunieši saņēma ergoterapeita pakalpojumus, 289 jaunieši tika iesaistīti subsidētās nodarbinātības pasākumos un 107 – praktiskajā apmācībā darba vietā, 284 jaunieši piedalījās algotajos pagaidu sabiedriskajos darbos un 13 saņēma atbalstu savas komercdarbības uzsākšanai, 116 saņēma atbalsta pasākumus (psihologa konsultācijas, palīdzība atkarību ārstēšanai, profesionālās piemērotības noteikšana, Minesota) 3 saņēma atbalstu profesionālās kompetences novērtēšanai, 569 piedalījās konkurētspējas paaugstināšanas pasākumos un 794 uzsāka e-apmācības ("Finanšu pratība", "Kā veidot efektīvu darba meklēšanas stratēģiju", "Motivācijas vēstules sagatavošana un sagatavošanās darba intervijai") (kopumā 26 386 dalības).

2023.gada 10 mēnešos 8 898 jaunieši saņēma karjeras konsultācijas, 2 527 jaunieši tika iesaistīti mācību pasākumos, 275 jaunieši uzlaboja savas darba iemaņas, 713 iesaistījās attālinātās apmācībās tiešsaistes kursu platformās, 531 jaunieši saņēma atbalstu reģionālajai mobilitātei, 10 136 jaunieši piedalījās skolēnu vasaras nodarbinātības pasākumos, 18 jaunieši saņēma ergoterapeita pakalpojumus, 1 jaunietis saņēma surdotulka pakalpojumu, 78 jaunieši tika iesaistīti subsidētās nodarbinātības pasākumos un 65 – praktiskajā apmācībā darba vietā, 220 jaunieši piedalījās algotajos pagaidu sabiedriskajos darbos un 42 saņēma atbalstu savas komercdarbības uzsākšanai, 128 saņēma atbalsta pasākumus (psihologa konsultācijas, palīdzība atkarību ārstēšanai, profesionālās piemērotības noteikšana, Minesota) 4 saņēma atbalstu profesionālās kompetences novērtēšanai, 593 piedalījās konkurētspējas paaugstināšanas pasākumos un 485 uzsāka iepriekš jau pieminētās e-apmācības (kopumā 24 714 dalības).

Informāciju sagatavoja:

A.Tutova, 67021572

Alona.Tutova@lm.gov.lv,

A.Vībe, 67021648

Anna.Vibe@lm.gov.lv

1. 7.2.1.1. pasākuma "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" Nodarbinātības valsts aģentūras projekta īstenošana noslēdzās 2018. gadā [↑](#footnote-ref-1)
2. Lēmums par minētā projekta īstenošanu tika pieņemts, lai maksimāli investētu 7.2.1.2. pasākuma ietvaros identificēto finansējuma atlikumu 1 265 366 euro apmērā un veicinātu noteikto sasniedzamo rādītāju izpildi. [↑](#footnote-ref-2)
3. Mentors ir persona, kurai ir pieredze individuālā mentora atbalsta sniegšanā projekta "PROTI un DARI!" ietvaros vai līdzvērtīga pieredze (t.i., mentorings vai atbalsta personas pienākumu veikšana jauniešiem) un, kura sniedz tiešu un/vai netiešu atbalstu mērķa grupas jaunietim, lai palīdzētu uzsākt darba attiecības vai mācības izglītības iestādē, apgūstot konkrētu izglītības programmu un personiskās izaugsmes treneris ir persona, kurai ir apliecinājums (sertifikāts) par koučinga akreditētu programmu pabeigšanu, un, kura sniedz tiešu un/vai netiešu atbalstu mērķa grupas jaunietim, nodrošinot viņam individuālās koučinga konsultācijas, veicinot viņa personīgo izaugsmi un attīstot nepieciešamās iemaņas un prasmes, lai palīdzētu uzsākt darba attiecības vai mācības izglītības iestādē, apgūstot konkrētu izglītības programmu. Plašāks skaidrojums par individuālā mentora lomu un uzdevumiem noteikts JSPA aģentūras sagatavotajās "Metodoloģiskajās vadlīnijās darbam ar mērķa grupas jauniešiem projektā "PROTI un DARI!"" [↑](#footnote-ref-3)
4. Persona, kurai ir apliecinājums par personiskās izaugsmes trenera un/vai koučinga akreditēto programmu pabeigšanu, un, kura sniedz atbalstu mērķa grupas jaunietim, veicinot viņa personīgo izaugsmi un attīstot nepieciešamās iemaņas un prasmes ar mērķi palīdzēt uzsākt darba attiecības vai mācības izglītības iestādē [↑](#footnote-ref-4)
5. Dati saskaņā ar KP VIS JSPA iesniegto maksājuma pieprasījumu Nr.28JNI (uzskaites periods līdz 31.10.2023. – statusā “pieprasīta izlases dokumentācija”) [↑](#footnote-ref-5)